Risc major în faţa COVID-19 pentru bărbaţii cu ficat gras nonalcoolic.
Persoanele care suferă de steatohepatită nealcoolică dezvoltă forme grave de COVID-19. Un studiu realizat în Spania spune că afecţiunea este o adevărată poartă de intrare pentru coronavirus, mai ales dacă pacientul suferă de obezitate. Rezultatele cercetărilor au fost publicate în Journal of Hepatology şi vizează aproape 2 miliarde de oameni din lume.
Analizele realizate de mai mulţi cercetători internaţionali au fost coordonate de Laboratorul de Medicină Moleculară de la Universitatea din Santiago de Compostela.S-a descoperit că acolo unde steatohepatita nealcoolică este asociată de obezitate se vede o reacţie mai mare între enzima ACE2 şi TMPRSS2, o moleculă care permite uniunea dintre membrana virusului şi celulă.Cel puţin 80% din pacienţii cu forme grave de COVID-19 din Spania suferă de obezitate şi printre simptomele cele mai întâlnite se numără şi insuficienţa hepatică.Un sondaj recent afirmă că cel puţin 44% dintre spanioli au luat în greutate în timpul lockdown-ului – majoritatea estimează între 1 şi 3 kg.Studiile medicilor spanioli arată în acelaşi timp că virusul nu are aceeaşi posibilitate de a îmbolnăvi persoanele care suferă de steatoză (ficatul gras), chiar dacă prezintă şi obezitate sau diabet de tip 2.Dr. Javier Crespo, președintele Societății Spaniole de Patologie Digestivă: "Descoperirile noastre sugerează că bărbaţii obezi, afectaţi de o boală hepatică prin acumulare de grăsime şi dacă aceasta este avansată, prezintă simptome grave de COVID, pentru că au o activitate crescută a uneia dintre moleculele absolut indispensabile pentru ca virusul să intre. Se explică astfel de ce bărbaţii obezi cu acumulare de grăsime la ficat au simptome mai grave de COVID-19, în comparaţie cu femeile care au o stimulare mai mică a acestui receptor numit ACE2 şi cu cei care nu au această afecţiune hepatică.Este adevărat că acum este doar o posibilitate, dar putem să ne gândim că acest grup de pacienţi cu boli prin acumulare de grăsime, în formă avansată… Este important de spus asta. Deci nu toţi. De ce să nu fie acest grup prioritar pentru vaccinuri atunci când vor fi gata?".